Juhtivate PR-agentuuride esinäod räägivad lühivideos tuleviku suhtekorraldusest, suhtekorraldajast ja kliendisuhtest. Ühelt osalt on PR-tuleviku näol tegemist agentuuride töö efektiivsemaks muutmisega, kuid teisalt ka kiirelt areneva kommunikatsioonivõimalustega kaasa minemine. Ainult  traditsiooniline suhtekorraldus tänapäeval suurt efekti ei anna. Kui aus olla, siis meie jaoks on see juba tänapäev ning igapäevane praktika. Kuuldused räägivad juba PR 3.0 tulekust.    Mõned huvitavad tähelepanekud videost:    1) PR-agentuur pole vaid lüli ettevõtte ja meedia vahel, vaid ennetab kliendi soovi ning teab vastust juba enne, kui küsimus esitatakse - PR-agentuuride üheks peamiseks probleemiks ongi agentuuri initsiatiivi puudumine. Sageli on just klient see, kes käib  konsultandile peale, et teeks õige midagi :)    2) Lugude jutustamine, kiirus ja piirideta mõtlemine - iga inimene/ettevõte/bränd on lugu ja PR-i ülesandeks on neid lugusid jutustada. Lugude levitamiseks kasutatakse kõikvõimalikke innovaatilisi kommunikatsioonikanaleid ja -vahendeid. Ja kõik toimub väga kiirelt!